
హైదరాబాద్ (ఆంధ్రజ్యోతి బిజినెస్): డిసెంబరుతో ముగిసిన త్రైమాసికంలో అరబిందో ఫార్మా 575.80 కోట్ల కన్సాలిడేటెడ్ నికర లాభాన్ని ప్రకటించింది. అంతకుముందు ఏడాది (545.50 కోట్ల రూపాయలు) ఇదే కాలంతో పోల్చితే నికర లాభం స్వల్పంగా 5.6 శాతం వృద్ధి చెందింది. త్రైమాసిక సమీక్షా కాలంలో కంపెనీ మొత్తం రాబడులు 11.4 శాతం వృద్ధి చెంది 3,505.60 కోట్ల రూపాయల నుంచి 3,906.20 కోట్ల రూపాయలకు పెరిగాయి. కంపెనీ స్థూల విక్రయాల్లో 80 శాతం వాటా ఫార్ములేషన్స్ వ్యాపారంగా ఉందని కంపెనీ తెలిపింది. ఈ కాలంలో ఫార్ములేషన్ వ్యాపారం 11.4 శాతం వృద్ధితో 3,130 కోట్ల రూపాయలకు చేరుకుందని అరబిందో ఫార్మా వెల్లడించింది. కాగా ఎపిఐ వ్యాపారం కూడా 11.6 శాతం పెరిగి 776 కోట్ల రూపాయలుగా నమోదైందని తెలిపింది. కొన్ని సెలక్టివ్ ఉత్పత్తులపై ధరల ఒత్తిడి పడినప్పటికీ మూడో త్రైమాసికంలో మెరుగైన వృద్ధిని కనబరిచినట్లు అరబిందో ఫార్మా మేనేజింగ్ డైరెక్టర్ ఎన్ గోవిందరాజన్ అన్నారు. వివిధ రకాలైన, స్పెషాలిటీ ఉత్పత్తులపై దృష్టిసారించటం ద్వారా భవిష్యతలో కూడా మెరుగైన వృద్ధిని సాధించాలని లక్ష్యంగా పెట్టుకున్నట్లు ఆయన చెప్పారు. త్రైమాసిక సమీక్షా కాలంలో అమెరికా వ్యాపారం 12 శాతం వృద్ధితో 1,558.10 కోట్ల రూపాయల నుంచి 1,745.10 కోట్ల రూపాయలకు పెరగగా యూరోపియన్ వ్యాపారం 9.2 శాతం వృద్ధి చెంది 783.60 కోట్ల రూపాయల నుంచి 855.40 కోట్ల రూపాయలకు చేరుకుందని అరబిందో తెలిపింది. ఈ కాలంలో అంతర్జాతీయ మార్కెట్లలో స్థూల విక్రయాలు 3,438.70 కోట్ల రూపాయలుండగా దేశీయ విక్రయాలు 467.40 కోట్ల రూపాయలుగా ఉన్నాయి.

hyderabad (aandhrajyoti bijines): disembarutho mugisina traimaasikamlo arabindo farma 575.80 kotla consalidated nikara labhanni prakatinchindi. antakumundu edaadi (545.50 kotla roopaayalu) ide kaalamtho polchithe nikara laabham swalpamgaa 5.6 saatam vruddhi chendindi. traimaasika sameeksha kaalamlo company mottam raabadulu 11.4 saatam vruddhi chendi 3,505.60 kotla roopaayala nunchi 3,906.20 kotla roopaayalaku perigaayi. company sthoola vikrayaallo 80 saatam wata formulations vyaapaaramgaa undani company telipindi. ee kaalamlo formulation vyaparam 11.4 saatam vruddhitho 3,130 kotla roopaayalaku cherukundani arabindo farma velladinchindi. kaga epi vyaparam kuudaa 11.6 saatam perigi 776 kotla roopaayalugaa namodaindani telipindi. konni selaktive utpattulapai dharala ottidi padinappatikii moodo traimaasikamlo merugaina vruddhini kanabarichinatlu arabindo farma managing director en govindarajan annaru. vividha rakaalaina, speshality utpattulapai drushtisaarinchatam dwara bhavishyatalo kuudaa merugaina vruddhini saadhinchaalani lakshyamgaa pettukunnatlu aayana cheppaaru. traimaasika sameeksha kaalamlo america vyaparam 12 saatam vruddhitho 1,558.10 kotla roopaayala nunchi 1,745.10 kotla roopaayalaku peragagaa europian vyaparam 9.2 saatam vruddhi chendi 783.60 kotla roopaayala nunchi 855.40 kotla roopaayalaku cherukundani arabindo telipindi. ee kaalamlo antarjaatiiya marketlalo sthoola vikrayaalu 3,438.70 kotla roopaayalundagaa desheeya vikrayaalu 467.40 kotla roopaayalugaa unnaayi.